OBAVJEŠTENJE O REALIZACIJI AKREDITOVANOG PROGRAMA OBUKE

” OSNOVE PSIHOLOŠKOG SAVJETOVANJA”

Poštovani/e,

Obavještavamo vas da Nevladino udruženje Impuls, u saradnji sa Nevladinim udruženjem OLI CG, 06. i 07. juna 2024. godine organizuje obuku, po akreditovanom programu “Osnove psihološkog savjetovanja“.

Obuka se organizuje u okviru projekta“Savjetodavno terapijski rad sa porodicama u riziku”, koji finansijski podržava Ministarstvo rada i socijalnog staranja, a u partnerstvu realizuju Nevladino udruženje Impuls i Nevladino udruženje OLI CG.

Obuka će se održati u prostorijama Nevladinog udruženja Impuls, u Podgorici, Malo brdo N3-4, za 15 stručnih radnika, u skladu sa agendom koja je u prilogu.

Program obuke “Osnove psihološkog savjetovanja” je akreditovan rješenjem Zavoda za socijalnu i dječju zaštitu broj 03-7/1 od 06.05.2020. godine, a obuka se realizuje kroz 2 dvodnevna modula, ukupno 4 radna dana. **Za 06 i 07. juna 2024. godine je planirana realizacija I modula, dok će se II modul realizovati 13 i 14. juna 2024. godine.**

Obuka je namijenjena stručnim radnicima zaposlenim kod pružaoca savjetodavno- terapijskih usluga. Takođe, program je podoban i za voditelje slučaja u centrima za socijalni rad, imajući u vidu da su svi elementi savjetodavnog rada ključni faktori uspješnog procesa vođenja slučaja.

Opšti cilj programa obuke je obezbjeđivanje kvaliteta u pružanju savjetodavnih usluga i unapređenje kvaliteta procesa vođenja slučaja,

Realizator obuke je dr. Bojana Miletić, doktor psiholoških nauka, sistemski porodični psihoterapeut, edukator integrativne psihodinamske psihoterapije.

Troškove obuke snosi Nevladino udruženje Impuls, u okviru realizacije projekta. Zbog ograničenog broja mjesta registracija učesnika će biti vođena po redosledu prijavljivanja. **Uslov za dobijanje sertifikata o uspješno završenom programu obuke je pohađanje oba modula.**

Prijavljivanje zainteresovanih je najkasnije do 04. juna 2024. godine, putem e- maila: u.impuls.nvo@gmail.com.

Za sve dodatne informacije možete se obratiti Violeti Mrkić, menadžeru projekta“ na telefon 067-419-305.